ທ່ານນາງຢິ່ງລັກປະກອບ ລັດຖະບານຊຸດໃໝ່ ຂອງໄທແລ້ວ
ທ່ານນາງຢິ່ງລັກ ຊິນນະວັດ ນາຍົກລັດຖະມົນຕີໃໝ່ຂອງໄທ ໄດ້ປະກອບຄະນະລັດຖະບານຂອງທ່ານນາງຂຶ້ນແລ້ວ ທີ່ມີ ສະມາຊິກ 35 ທ່ານ ແຕ່ມີຄົນນອກພຽງ 2-3 ຄົນ.
ຄະນະລັດຖະບານຊຸດໃໝ່ຂອງນາຍົກລັດຖະມົນຕີຄົນໃໝ່ຂອງໄທ ທ່ານນາງ ຢິ່ງລັກ ຊິນນະວັດ ໄດ້ເປັນຮູບເປັນຮ່າງຂຶ້ນມາແລ້ວ ຊຶ່ງຄອບງໍາໂດຍສະມາຊິກຂອງພັກການເມືອງ ຂອງທ່ານນາງ ແລະພັກທີ່ຮ່ວມຢູ່ໃນລັດຖະບານປະສົມ ໂດຍມີຄົນພາຍນອກບໍ່ເທົ່າໃດຄົນ ແລະຕາມຜູ້ສື່ ຂ່າວວີໂອເອ Ron Corben ລາຍ ງານຈາກບາງກອກນັ້ນ ກໍແມ່ນວ່າ ທ່ານນາງບໍ່ໄດ້ລວມເອົາພວກຜູ້ນໍາຫລືແກນນໍາ ທີ່ເປັນບັນຫາຂັດແຍ້ງກັນ ຂອງກຸ່ມທີ່ເອີ້ນ ກັນວ່າ ຂະບວນການປະທ້ວງເສື້ອແດງ ທີ່ໄດ້ຊ່ວຍໃຫ້ພັກຂອງທ່ານນາງໄດ້ຂຶ້ນ ມາກໍາອໍາ ນາດທາງການເມືອງນັ້ນ ດາຣາມີລາຍລະອຽດ ມາສະເໜີທ່ານ ຄາດວ່າ ຄະນະລັດຖະບານໄທຊຸດໃໝ່ ທີ່ປະກອບດ້ວຍສະມາຊິກ 35 ຄົນ ຈະພະຍາ ຍາມຈັດຕັ້ງປະຕິບັດໃນໄວໆນີ້ ພວກນະໂຍບາຍປະຊານິຍົມທາງດ້ານເສດຖະກິດແລະ ສັງຄົມຕ່າງໆ ທີ່ໄດ້ຊ່ວຍຂັບດັນທ່ານນາງ ຢິ່ງລັກ ຊິນນະວັດ ໄປສູ່ໄຊຊະນະໃນການ ເລືອກຕັ້ງໃນຕົ້ນເດືອນແລ້ວນັ້ນ ເຖິງແມ່ນວ່າ ຕໍາແໜ່ງສ່ວນໃຫຍ່ໃນຄະນະລັດຖະບານໄດ້ມອບໃຫ້ພັກເພື່ອໄທຂອງທ່ານ ນາງ ແລະພັກພາຄີໃນຄະນະລັດຖະບານປະສົມ ແຕ່ທ່ານນາງກໍໄດ້ເລືອກເອົາພວກຄົນ ພາຍນອກ ມາກໍາຕໍາແໜ່ງໃນກະຊວງການເງິນແລະພານິດ ອັນເປັນຕໍາແໜ່ງທີ່ສໍາຄັນນັ້ນ ທ່ານ ທິຕິນັນ ພົງສຸດທິຣັກ ນັກລັດຖະສາດການເມືອງປະຈໍາມະຫາວິທະຍາໄລຈຸລາລົງ ກອນ ກ່າວວ່າ ທ່ານໄດ້ຕັ້ງຄວາມຫວັງໄວ້ວ່າ ຈະມີພວກມືອາຊີບທີ່ມີປະສົບການສູງເຂົ້າ ມາຮ່ວມຢູ່ໃນຄະນະລັດຖະບານຊຸດໃໝ່ນີ້ ທ່ານ ທິຕິນັນ ເວົ້າວ່າ: ການກ້າວເຂົ້າມາກໍາອໍານາດຂອງລັດຖະ ບານຊຸດໃໝ່ນີ້ ແມ່ນມີຂຶ້ນຫລັງຍຸກແຫ່ງ ຄວາມປັ່ນປ່ວນທາງການເມືອງຢ່າງໃຫຍ່ ໃນປະເທດໄທ ອະດີດນາຍົກລັດຖະມົນ ຕີ ທັກສິນ ຊິນນະວັດ ອ້າຍຂອງທ່ານ ນາງຢິ່ງລັກ ໄດ້ຖືກໂຄ່ນລົ້ມຈາກອໍານາດ ໃນການກໍ່ລັດຖະປະຫານເມື່ອປີ 2006 ຍ້ອນການຂັດແຍ້ງກັນລະຫວ່າງລັດຖະ ບານຂອງທ່ານ ແລະພວກຊົນຊັ້ນສູງ ເຈົ້າຂຸນມູນນາຍ ໃນສັງຄົມໄທນັ້ນ ລັດຖະມົນກະຊວງປ້ອງກັນປະເທດຄົນ ໃໝ່ຂອງທ່ານນາງຢິ່ງລັກ ເປັນອະດີດ ນາຍພົນເອກ ທີ່ຖືກມອງເຫັນວ່າເປັນ ຜູ້ທີ່ບໍ່ມັກການປະເຊີນໜ້າກັນ ແລະ ຄາດວ່າ ຈະປະຕິບັດງານໄດ້ຢ່າງກົມກຽວກັນດີກັບຝ່າຍທະຫານ ນັກເສດຖະສາດ ສົມພົບ ມານະຣັງສັນ ສະແດງຄວາມຍິນດີທີ່ທ່ານນາງຢິ່ງລັກໄດ້ຄັດ ເລືອກເອົາຄົນຈາກພາຍນອກ ມາເຂົ້າຮ່ວມໃນຄະນະລັດຖະບານ ຊຶ່ງເປັນຜູ້ທີ່ມີປະສົບ ປະການດ້ານການເງິນເປັນຢ່າງດີ ໂດຍສະເພາະໃນຊ່ວງເວລາທີ່ບໍ່ແນ່ນອນຂອງເສດຖະ ກິດໂລກ ດັ່ງທີ່ເປັນຢູ່ໃນຂະນະນີ້ ທ່ານ ສົມພົບ ເວົ້າວ່າ: ພວກນັກເສດຖະສາດແຫ່ງທະນາຄານກະສິກອນໄທ ທໍານາຍວ່າ ເສດຖະກິດຂອງໄທ ຈະເຕີບໂຕຂຶ້ນສູງເຖິງຫ້າເປີເຊັນ ໃນປີຕໍ່ໜ້ານີ້ ຊຶ່ງພາກສ່ວນນຶ່ງແມ່ນຈະໄດ້ຮັບການ ຫລໍ່ລ້ຽງຊຸກຍູ້ໂດຍການໃຊ້ຈ່າຍໃນໂຄງການປະຊານິຍົມຕ່າງໆ ເຊັ່ນການຂຶ້ນຄ່າແຮງ ງານຕໍ່າສຸດແລະຮັບປະກັນລາຄາເຂົ້າໃຫ້ພວກຊາວນານັ້ນ ແຕ່ນາງອາພອນ ຊີວະເກຣງ ໄກ ຫົວໜ້ານັກເສດຖະສາດປະຈໍາກອງທຶນເບ້ຍບໍານານຂອງລັດຖະບານກ່າວວ່າ ການ ຂຶ້ນລະດັບຄ່າແຮງງານຕໍ່າສຸດນັ້ນ ອາດຈະເປັນການທ້າທາຍຢ່າງນຶ່ງ ນາງ ອາພອນ ເວົ້າວ່າ: ໃນຂະນະທີ່ ພວກນັກເສດຖະສາດຕ່າງກໍເວົ້າວ່າ ການຂຶ້ນຄ່າແຮງສູງຂຶ້ນ ອາດພາໃຫ້ ເກີດສະພາວະເງິນເຟີ້ໄດ້ນັ້ນ ຮອງນາຍົກລັດຖະມົນຕີຄົນໃໝ່ເວົ້າວ່າ ການແກ້ໄຂບັນ ຫາຄ່າຄອງຊີບທີ່ກໍາລັງຖີບຕົວສູງຂຶ້ນນັບມື້ນັ້ນ ແມ່ນວັດຖຸປະສົງຫລັກຂອງລັດຖະບານ ພວກນັກສັງເກດການດ້ານການເມືອງ ສ່ວນຫລາຍກ່າວວ່າ ຄະນະລັດຖະບານ ຊຸດໃໝ່ຂອງໄທ ປາກົດວ່າປະກອບດ້ວຍ ສະມາຊິກທີ່ເຫັນວ່າເໝາະສົມດີ ແຕ່ກໍ ຍັງມີຂໍ້ໂຕ້ແຍ້ງກັນກ່ຽວກັບລັດຖະມົນຕີ ຕ່າງປະເທດຄົນໃໝ່ ຄື ທ່ານ ສຸຣະພົງ ໂຕວິຊູໄຊກູນ ທີ່ເປັນຍາດກັບທ່ານນາງ ຢິ່ງລັກ ແລະອ້າຍຂອງທ່ານນາງ ແຕ່ວ່າ ບໍ່ມີປະສົບການທາງດ້ານການທູດ ທ່ານ ທິຕິນັນ ພົງສຸດທິຣັກ ນັກວິຈານ ການເມືອງ ກ່າວວ່າ ພວກເຈົ້າໜ້າທີ່ ຫລາຍໆຄົນ ໃນຄະນະລັດຖະບານ ຊຸດໃໝ່ ແມ່ນມີຄວາມສໍາພັນທີ່ໃກ້ຊິດ ກັບອະດີດນາຍົກລັດຖະມົນຕີ ທັກສິນ ຊິນນະວັດ ທ່ານ ທິຕິນັນ ເວົ້າວ່າ: ເວລານີ້ ອະດີດນາຍົກລັດຖະມົນຕີທັກສິນ ຍັງລີ້ໄພການເມືອງຢູ່ທີ່ດູບາຍ ເຖິງແມ່ນມີ ຮ່ອງຮອຍຕ່າງໆຈາກພວກເຈົ້າໜ້າທີ່ໃນພັກຂອງລັດຖະບານ ທີ່ບອກວ່າ ໃນທີ່ສຸດທ່ານ ທັກສິນແລະບັນດາພັນທະມິດທາງການເມືອງຂອງທ່ານ ອາດໄດ້ຮັບການອະໄພຍະໂທດ ກໍຕາມ ແຕ່ລັດຖະບານຊຸດໃໝ່ກໍຍັງ ບໍ່ມີການເຄຶ່ອນໄຫວໃດໆໄປສູ່ການແກ້ໄຂບັນຫານີ້ ເທື່ອ ທ່ານນາງ ຢິ່ງລັກ ໄດ້ອ້ອນວອນຕໍ່ມະຫາຊົນແລະຕໍ່ພວກຝ່າຍຄ້ານທາງການເມືອງ ຂອງທ່ານນາງວ່າ ຈົ່ງໃຫ້ເວລາແກ່ລັດຖະບານຊຸດໃໝ່ຂອງທ່ານນາງໄດ້ສະແດງຄວາມ ກ້າວໜ້າໃນການຈັດຕັ້ງປະຕິບັດນະໂຍບາຍຕ່າງໆຂອງຕົນນັ້ນກ່ອນ